Emirato han Ajman

An Emirate han Ajman (; ) usá han pitó nga mga emirato (estado) han Emiratos Arabes Unidos. Mayda iní langyab hin 260 ka kwadrado nga kilometro (100 ka kwadrado nga milya) là, nga diin amo iní an giguti-ayi han mga emirato ha langyab.  Ginngaranan iní tikang han syudad han Ajman, nga amo an lingkoran han kagamhanan hiní. An prinsipal nga katunaan han emirato ginsasapitan ha amihan, sidlangan, ngan salatan han Emirato han Sharjah. Mayda iní kamolupyohan nga 504,846.

Nahamutáng ha baybayon han Gulfo han Persia, an Ajman nagdudumara gihapon hin duhá nga sulod nga mga exclave: an Manama ngan an Masfout, ngan iní nga duhá nga teritoryo kasagaran pan-uma an ira pagpakabuhi.  Mga 95% ha kamolupyohan han emirato naukoy ha syudad han Ajman, nga naghihimo hin bahin han Dubai-Sharjah-Ajman nga metropolitano nga langyab. Ginpapamunuan an Ajman ni Sheikh Humaid bin Rashid Al Nuaimi III han Na'im nga tribo. An Prinsipe Heredero o Prinsipe han Korona han Emirato hi Sheikh Ammar bin Humaid Al Nuaimi.

Kagamhanan
An Emirato han Ajman usá nga monarkiya, nga pinamunuan ni Sheikh Humaid bin Rashid Al Nuaimi III tikáng han sunod ha puwesto han iya amay dida han 1981. An Prinsipe han Korona han Ajman hi Sheikh Ammar bin Humaid Al Nuaimi. Ginpamunuan an emirato hin mga api han panimalay (o tribu) han Al Nuaimi tikang han 1810. An emirato nagpapadara hin upat nga mga sendaor, o mga nalingkod, ha 40-nga-lingkoran nga Federal nga Nasodnon nga Konseho han Emiratos Arabes Unidos.

Mga naghadi 
An mga naghadi hiní amo hirá:1816–1838 Sheikh Rashid bin Humaid Al Nuaimi (namatay 1838)1838–1841 Sheikh Humaid bin Rashid Al Nuaimi (syahan nga beses)  (natawo 1816 – namatay 1864)1841–1848 Sheikh Abdelaziz bin Rashid Al Nuaimi  (namatay 1848)1848–1864   Sheikh Humaid bin Rashid Al Nuaimi (ikaduhá ka beses)1864 – Abril 1891 Sheikh Rashid  bin Humaid Al Nuaimi II (natawo 1841 – namatay 1891)Abril 1891 – 8 Hulyo 1900 Sheikh Humaid bin Rashid Al Nuaimi II (namatay 1900)8 Hulyo 1900 – Pebero 1910 Sheikh Abdulaziz bin Humaid Al Nuaimi (natawo 18.. – namatay 1910)Pebrero 1910 – Enero 1928  Sheikh Humaid bin Abdulaziz Al NuaimiEnero 1928 – 6 Septyembre 1981  Sheikh Rashid bin Humaid Al Nuaimi III (natawo 1904 – namatay 1981)6 Septyembre 1981–yanâ Sheikh Humaid bin Rashid Al Nuaimi III (natawo 1931)

Mga pinambasaran

Emiratos Arabes Unidos